A BIZOTTSÁG HATÁROZATA
(2008. november 28.)
egyes tagállamok éves BSE ellenőrzési programja felülvizsgálatára történő felhatalmazásáról
(az értesítés a C(2008) 7288. számú dokumentummal történt)
(Csak a spanyol, dán, német, görög, angol, francia, olasz, holland, portugál, finn és svéd nyelvű szöveg hiteles)
(2008/908/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 6. cikke (1b) bekezdésének második albekezdésére,
mivel:
(1)
A 999/2001/EK rendelet meghatározza az állatokban előforduló fertőző szivacsos agyvelőbántalmak (TSE-k) megelőzésére, az ellenük való védekezésre és a felszámolásukra vonatkozó szabályokat. A rendelet értelmében valamennyi tagállam évente ismétlődő programot futtat a TSE ellenőrzése céljából aktív és passzív ellenőrzés alapján a rendelet III. mellékletével összhangban.
(2)
A 999/2001/EK rendelet 6. cikkének (1b) bekezdése értelmében azok a tagállamok, amelyek bizonyítani tudják az ország járványügyi helyzetének javulását a cikkben említett eljárással összhangban megállapítandó egyes feltételek szerint, kérhetik éves ellenőrzési programjuk felülvizsgálatát.
(3)
A 999/2001/EK rendelet III. melléklete A. fejezete I. részének 7. pontja meghatározza azokat az információkat, amelyeket a Bizottságnak be kell nyújtani, valamint azokat a járványügyi kritériumokat, amelyeknek az ellenőrzési programjuk felülvizsgálatát kérő tagállamoknak meg kell felelniük.
(4)
Az Európai Élelmiszer-biztonsági Hatóság 2008. július 17-én két tudományos állásfoglalást bocsátott ki egyes tagállamok BSE ellenőrzési rendszerének felülvizsgálatával kapcsolatban. Ezek az állásfoglalások azt értékelték, milyen többletkockázati tényezőknek van kitéve az emberi és állati egészség azt követően, hogy a 15 közösségi tagállamba 2004. május 1-je előtt felülvizsgált BSE ellenőrzési rendszert vezettek be, és megállapították, hogy ha 24 hónapról 48 hónapra emelnék azon szarvasmarhák életkorát, amelyekre a BSE-ellenőrzés kiterjed, ezekben a tagállamokban kevesebb mint évi egy BSE-esetet mulasztanának el.
(5)
2008. július 17-én Olaszország éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(6)
2008. augusztus 7-én Írország éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(7)
2008. augusztus 13-án Ausztria éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(8)
2008. augusztus 13-án Dánia éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(9)
2008. augusztus 15-én az Egyesült Királyság éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(10)
2008. augusztus 20-án Luxemburg éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(11)
2008. augusztus 28-án Németország éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(12)
2008. augusztus 28-án Hollandia éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(13)
2008. augusztus 29-én Finnország éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(14)
2008. augusztus 29-én Svédország éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(15)
2008. szeptember 4-én Portugália éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(16)
2008. szeptember 8-án Franciaország éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(17)
2008. szeptember 9-én Spanyolország éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(18)
2008. szeptember 11-én Belgium éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(19)
2008. szeptember 17-én Görögország éves BSE ellenőrzési programjának felülvizsgálatára vonatkozó kérelmet nyújtott be a Bizottságnak.
(20)
2008. szeptember 18-ánad hoc szakértői munkacsoport értékelte a 15 tagállam által benyújtott kérelmeket, és megállapították, hogy azok a kockázatelemzések, amelyeket a tagállamok kérelmeik alátámasztására nyújtottak be megfelelőek, és biztosítják az emberek és állatok egészségének védelmét. Megvizsgálták és teljesítettnek találták továbbá a 999/2001/EK rendelet 6. cikke (1b) bekezdésének harmadik albekezdésében meghatározott követelményeket, valamint a rendelet III. melléklete A. fejezete I. részének 7. pontjában meghatározott járványügyi feltételeket is, amelyeknek a tagállamoknak járványügyi helyzetük javulásának bizonyítása érdekében eleget kell tenniük.
(21)
Ezért indokolt a kedvezően értékelt kérelmeket benyújtott 15 tagállam számára engedélyezni éves ellenőrzési programja felülvizsgálatát, és ezekben a tagállamokban a BSE-vizsgálat új korhatárát 48 hónapban megállapítani.
(22)
Szintén kérelmet nyújtott be a Bizottsághoz éves ellenőrzési programja felülvizsgálata érdekében néhány olyan tagállam, amely 2004. május 1-jén csatlakozott a Közösséghez, de megfelelési törekvéseit már az előcsatlakozási évben elkezdte. A tudományos értékelésen kívül és a járványügyi feltételeknek való megfelelés ellenőrzése végett az Élelmiszerügyi és Állat-egészségügyi Hivatal (FVO) ellenőrzést végez ezekben a tagállamokban, és azokban az államokban is, amelyek programjuk felülvizsgálatát fogják kérelmezni. A Bizottsághoz Szlovénia és Ciprus irányából érkezett felülvizsgálati kérelem.
(23)
Gyakorlati okokból indokolt, hogy a felülvizsgált éves ellenőrzési programok kezdési időpontja a közösségi költségvetési évvel megegyezzen.
(24)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
2009. január 1-jétől a mellékletben szereplő tagállamok éves ellenőrzési programjukat felülvizsgálhatják a 999/2001/EK rendelet 6. cikkének (1) bekezdése szerint (a továbbiakban: felülvizsgált éves ellenőrzési programok).
2. cikk
A felülvizsgált éves ellenőrzési programok kizárólag az érintett tagállamok országos szarvasmarha-állományára vonatkoznak, és az alábbi alpopulációkhoz tartozó, valamennyi 48 hónap fölötti szarvasmarhára kiterjednek:
a)
a 999/2001/EK rendelkezés III. melléklete A. fejezete I. részének 2.2. pontjában meghatározott állatok;
b)
a 999/2001/EK rendelkezés III. melléklete A. fejezete I. részének 2.1. pontjában meghatározott állatok;
c)
a 999/2001/EK rendelkezés III. melléklete A. fejezete I. részének 3.1. pontjában meghatározott állatok.
3. cikk
Ennek a határozatnak a Belga Királyság, a Dán Királyság, a Német Szövetségi Köztársaság, Írország, a Görög Köztársaság, a Spanyol Királyság, a Francia Köztársaság, az Olasz Köztársaság, a Luxemburgi Nagyhercegség, a Holland Királyság, az Osztrák Köztársaság, a Portugál Köztársaság, a Finn Köztársaság, a Svéd Királyság és a Nagy-Britannia és Észak-Írország Egyesült Királysága a címzettei.
Kelt Brüsszelben, 2008. november 28-án.